**রুথ চ্যাটারটন** (২৪ ডিসেম্বর ১৮৯২ - ২৪ নভেম্বর ১৯৬১) ছিলেন একজন মার্কিন অভিনেত্রী, বৈমানিক ও ঔপন্যাসিক। তিনি ১৯৩০-এর দশকের মাঝামাঝি সময়ে জনপ্রিয়তা অর্জন করেন এবং বৈমানিক হিসেবেও সুখ্যাতি অর্জন করেন। তিনি সেই সময়ের মার্কিন যুক্তরাষ্ট্রের অল্প কয়েকজন নারী বৈমানিকের একজন। তিনি *মাদাম এক্স* (১৯২৯) ও *সারা অ্যান্ড সন্স* (১৯৩০) চলচ্চিত্রে অভিনয়ের জন্য দুইবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৩০-এর দশকের শেষভাগে চ্যাটারটন চলচ্চিত্রে অভিনয় থেকে অবসরে যান, কিন্তু মঞ্চে অভিনয় চালিয়ে যান। তিনি ১৯৪০-এর দশকের শেষভাগে কয়েকটি টেলিভিশন নাটকে কাজ করেন এবং ১৯৫০-এর দশকে ঔপন্যাসিক হিসেবেও সফলতা অর্জন করেন। তিনি ১৯৬১ সালে ইন্ট্রাসেরিব্রাল রক্তক্ষরণে মারা যান।

প্রারম্ভিক জীবন
---------------

চ্যাটারসন ১৮৯২ সালের ২৪শে ডিসেম্বর নিউ ইয়র্ক সিটিতে জন্মগ্রহণ করেন। তার পিতা ওয়াল্টার চ্যাটারটন একজন স্থপতি এবং মাতা লিলিয়ান (বিবাহপূর্ব রিড)। তিনি ইংরেজ ও ফরাসি বংশোদ্ভূত। তার পিতামাতা তার শৈশবেই আলাদা হয়ে যান। চ্যাটারটন নিউ ইয়র্কের পেলহামের মিসেস হ্যাগেন্‌স স্কুলে পড়াশোনা করেন।

১৯০৮ সালে চ্যাটারটন ও তার বন্ধুরা ওয়াশিংটন, ডি.সি.তে এক মঞ্চনাটক দেখতে যান। চ্যাটারটন তার বন্ধুদের কাছে এই নাটকের প্রধান অভিনেত্রীর অভিনয়ের সমালোচনা করেন, বন্ধুরা তাকে মঞ্চ অভিনেত্রী হওয়ার আহ্বান জানান কিংবা চুপ করতে বলেন। চ্যাটারটন তাদের এই আহ্বান গ্রহণ করেন এবং কয়েকদিন পর সেই মঞ্চনাটকের দলে যোগ দেন। তিনি এরপর মঞ্চে কর্মজীবন গড়ার লক্ষ্যে বিদ্যালয়ের পাঠ ত্যাগ করেন। ১৬ বছর বয়সে চ্যাটারটন উইসকনসিনের মিলওয়াউকির ফ্রেন্ড স্টক কোম্পানিতে যোগ দেন ও সেখানে ছয় মাস অতিবাহিত করেন।

কর্মজীবন
--------

চ্যাটারটন ১৯১১ সালে *দ্য গ্রেট নেম* নাটক দিয়ে ব্রডওয়ে মঞ্চে অভিনয় শুরু করেন। মঞ্চে তার সর্বাধিক সফল কাজ হল ১৯১৪ সালের *ড্যাডি লং লেগস*, এটি জিন ওয়েবস্টারের একই নামের উপন্যাস থেকে মঞ্চে উপযোগী করা হয়।

১৯২৯ সালে চ্যাটারটন ধারে মেট্রো-গোল্ডউইন-মেয়ারে যান এবং এই স্টুডিওর *মাদাম এক্স* চলচ্চিত্রে অভিনয় করেন। চলচ্চিত্র সমালোচনামূলকভাবে ও বক্স অফিসে সফলতা অর্জন করেন। এই চলচ্চিত্রে তার অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি *সারা অ্যান্ড সন্স* (১৯৩০) চলচ্চিত্রে অপেরা গায়িকা হিসেবে খ্যাতি অর্জন করা গৃহিণী চরিত্রে অভিনয় করেন। এই চলচ্চিত্রটিও সমালোচনামূলক ও ব্যবসায়িক দিক থেকে সফলতা লাভ করে এবং তিনি এই কাজের জন্য পুনরায় শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই বছরে তিনি ওয়েস্ট কোস্ট চলচ্চিত্র প্রদর্শকদের আয়োজিত ভোটে নর্মা শিয়েরারের পর বর্ষসেরা নারী তারকা হিসেবে দ্বিতীয় সর্বোচ্চ ভোট লাভ করেন।

তথ্যসূত্র
---------

1. 1 2  ব্লুম ১৯৫৪, পৃ. ১৯১৯
2. 1 2  "Noted Actress Chatterton Dies at 68"। *দ্য মিলওয়াউকি সেন্টিনেল* (ইংরেজি ভাষায়)। মিলওয়াউকি, উইসকনসিন। নভেম্বর ২৫, ১৯৬১। পৃষ্ঠা ৪। এপ্রিল ৮, ২০১৬ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।
3. ↑  "Ruth Chatterton Tells The Bashful Lady of Happy Days"। *দ্য মিলওয়াউকি জার্নাল* (ইংরেজি ভাষায়)। মিলওয়াউকি, উইসকনসিন। জানুয়ারি ২৩, ১৯১৮। পৃষ্ঠা ৯। এপ্রিল ১৫, ২০১৬ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।
4. ↑  "Ruth Chatterton Dies; Was Actress 4 Decades"। *দ্য ডেজারেট নিউজ* (ইংরেজি ভাষায়)। সল্ট লেক সিটি, ইউটা। নভেম্বর ২৫, ১৯৬১। পৃষ্ঠা A7। সংগ্রহের তারিখ ২৪ জুলাই ২০২০।
5. ↑  টার্নার ক্লাসিক মুভিজ ও করলিস ২০১৪, পৃ. ৭০
6. ↑  ম্যাকলিন ২০১১, পৃ. ২৩

বহিঃসংযোগ
---------


উইকিমিডিয়া কমন্সে **রুথ চ্যাটারটন** সংক্রান্ত মিডিয়া রয়েছে।

* ইন্টারনেট ব্রডওয়ে ডেটাবেজে রুথ চ্যাটারটন উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে রুথ চ্যাটারটন (ইংরেজি)
* টার্নার ক্লাসিক মুভিজ ডেটাবেজে রুথ চ্যাটারটন উইকিউপাত্তে এটি সম্পাদনা করুন (ইংরেজি)
* Photographs of Ruth Chatterton

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
	+ 2
* সুডক (ফ্রান্স)
	+ ১

 |